POLIKLINIKA TEHELNÁ, A.S.

vyhlasuje

**VÝZVU**

na predloženie ponuky vo verejnej súťaži realizovanej formou ponukového konania v kombinácii s následnou elektronickou aukciou

Názov súťaže:

**Predaj budovy polikliniky na Tehelnej ulici s príslušenstvom a pozemkami**

1. **VYHLASOVATEĽ VEREJNEJ SÚŤAŽE**

**Poliklinika Tehelná, a.s.**

Tehelná 26, 831 03 Bratislava – mestská časť Nové Mesto

IČO: 35 914 416

Zapísaný v Obchodnom registri Okresného súdu Bratislava I, Oddiel: Sa, Vložka číslo: 3494/B

(ďalej len **„Vyhlasovateľ“)**

**Kontaktná osoba:** Mgr. Beáta Šimorová, Mgr. Katarína Hermanová

**Telefón:** +421 908 724 526

**Elektronická pošta:** [poliklinikatehelna@gmail.com](mailto:poliklinikatehelna@gmail.com)

1. **PREDMET VEREJNEJ SÚŤAŽE**
   1. Predmetom verejnej súťaže realizovanej formou ponukového konania v kombinácii s následnou elektronickou aukciou (ďalej len „**súťaž**“) je uzatvorenie kúpnej zmluvy na predaj budovy polikliniky na Tehelnej ulici s príslušenstvom a pozemkami.
   2. Na postup tejto súťaže sa nevzťahuje zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ani zákon č. 92/1991 Zb. o podmienkach prevodu majetku štátu na iné osoby.
   3. Kúpnou zmluvou na predaj budovy polikliniky na Tehelnej ulici s príslušenstvom a pozemkami sa rozumie Kúpna zmluva uzatvorená podľa § 588 a nasl. zákona č. 40/1964 Zb. Občiansky zákonník v znení neskorších, medzi Vyhlasovateľom ako predávajúcim a Úspešným uchádzačom podľa bodu 7.3 tejto Výzvy ako kupujúcim, ktorej predmetom bude odplatný prevod vlastníckeho práva k budove polikliniky na Tehelnej ulici s príslušenstvom a pozemkami vo vlastníctve Vyhlasovateľa za zmluvou dojednaných podmienok. Kúpna zmluva tvorí Prílohu č. 4 tejto výzvy.
   4. Opis predmetu súťaže je uvedený v Prílohe č. 1 tejto výzvy. Ďalšie dokumenty a dáta týkajúce sa predaja budovy polikliniky na Tehelnej ulici s príslušenstvom a pozemkami budú záujemcom poskytnuté na základe a za podmienok dojednaných v Dohode o mlčanlivosti (ďalej ako „**NDA**“). Pravidlá prístupu k ďalším dokumentom a dátam sú uvedené v Prílohe č. 3 tejto výzvy. Účasť záujemcu na vykonaní predinvestičnej previerky / due diligence, nie je podmienkou vyhlasovateľa na účasť a predloženie ponuky do súťaže.
   5. Východisková kúpna cena: **14 770 000 Eur s DPH**. Východisková kúpna cena bola stanovená Znaleckým posudkom č. 24/2022 vypracovaným znaleckou organizáciou value4you, s.r.o.. Východisková kúpna cena je minimálna cena, ktorú uchádzač uvedie vo svojej ponuke. Ponuka, ktorá bude obsahovať nižšiu ako východiskovú kúpnu cenu, bude zo súťaže vylúčená.
   6. Pre vylúčenie pochybností kúpna cena a každá jej časť je uvedená v EUR s DPH v zákonom stanovenej výške. Vyhlasovateľ sa s poukazom na § 38 ods. 8 zákona č. 222/2004 Z. z. o dani z pridanej hodnoty, v znení neskorších predpisov rozhodol, že predaj budovy polikliniky na Tehelnej ulici s príslušenstvom a pozemkami nebude oslobodený do DPH.
   7. Vyhlasovateľ vyžaduje predložiť ponuku na celý predmet súťaže, tzn. predložiť návrh kúpnej ceny v Eur s DPH za **celý** predmet kúpy vo vlastníctve vyhlasovateľa.
   8. Celý proces súťaže bude prebiehať pod dohľadom notára.
2. **OBSAH PONUKY**
   1. Ponuka predložená uchádzačom bude obsahovať:

* **Aktuálny platný doklad preukazujúci totožnosť, resp. právnu subjektivitu uchádzača:**

1. **pri fyzickej osobe: fotokópia dokladu totožnosti alebo pasu**

**(v prípade predloženia ponuky oprávnenou/splnomocnenou osobou, vyhlasovateľ požaduje predložiť listinu/splnomocnenie v slovenskom jazyku alebo v inom jazyku,** **ktorý musí byt' preložený do slovenského jazyka úradným prekladateľom, s úradne osvedčenou pravosťou podpisu uchádzača preukazujúce oprávnenie tejto osoby konať v mene uchádzača);**

1. **pri právnickej osobe:**

* u tuzemskej právnickej osoby: výpis z obchodného registra použiteľný na právne úkony, prípadne výpis z registra iného príslušného orgánu, nie starší ako 1 mesiac,
* u zahraničnej právnickej osoby: výpis z príslušného registračného súdu nie starší ako jeden mesiace, ktorý musí byt' preložený do slovenského jazyka úradným prekladateľom,

**(v prípade predloženia ponuky oprávnenou osobou s výnimkou štatutára, vyhlasovateľ požaduje predložiť listinu/splnomocnenie v slovenskom jazyku alebo v inom jazyku,** **ktorý musí byt' preložený do slovenského jazyka úradným prekladateľom, s úradne osvedčenou pravosťou podpisu štatutárneho orgánu uchádzača preukazujúce oprávnenie tejto osoby konať v mene uchádzača).**

* **Návrh kúpnej ceny v Eur s DPH,** v zmysle Prílohy č. 2 tejto výzvy, kde uchádzač uvedie aj svoje **kontaktné údaje.**
* **Výpis z bankového účtu,** ktorým uchádzač preukáže, že v prospech účtu vyhlasovateľa súťaže boli poukázané finančné prostriedky vo výške zodpovedajúcej výške zábezpeky podľa bodu 8 tejto výzvy.
  1. **Potvrdenie peňažného ústavu, ktorý má sídlo alebo pobočku na území Slovenskej republiky o neodvolateľnej vinkulácii finančných prostriedkov** vo výške navrhovanej kúpnej ceny v Eur, t.j. ceny pred uskutočnením elektronickej aukcie, za celý predmet kúpy, zriadenej uchádzačom v prospech vyhlasovateľa minimálne na dobu viazanosti ponuky uchádzača, t.j. do 31.03.2023, v ktorej sa Vinkulujúca banka neodvolateľne zaviaže, že Prvú časť Kúpnej ceny uvoľní v prospech peňažného účtu Predávajúceho v lehote do päť (5) dní odo dňa kedy bude Vinkulujúcej banke ktoroukoľvek zo Zmluvných strán predložený originál kúpnej zmluvy, alebo úradne osvedčená kópia tejto kúpnej zmluvy, ktorá je Prílohou č. 4 tejto výzvy, podpísaná oprávnenými zástupcami oboch zmluvných strán, ktorých pravosť podpisov bude úradne osvedčená (podrobnosti o podmienkach bankovej vinkulácie sú upravené v článku II. bod 2.3 kúpnej zmluvy, ktorá je Prílohou č. 4 tejto výzvy). Doba vinkulácie peňažných prostriedkov v banke nesmie byť kratšia ako doba viazanosti ponuky uchádzača, t.j. do 31.03.2023, s podmienkou skoršieho zrušenia vinkulácie len so súhlasom vyhlasovateľa v prípade, ak s uchádzačom nebude uzatvorená kúpna zmluva, resp. ponuka uchádzača bude vyhodnotená ako neúspešná, alebo súťaž bude zrušená zo strany vyhlasovateľa.
* **Súhlas so spracovaním osobných údajov,** zmysle Prílohy č. 5 tejto výzvy (platí len pre uchádzača – fyzickú osobu).
  1. Uchádzač môže predložiť iba jednu ponuku.
  2. Uchádzač predloží ponuku v jednom origináli v tlačenej verzii v listinnej podobe v uzavretom obale, alebo ju zašle poštovou zásielkou na adresu vyhlasovateľa uvedenú v bode 4.1 tejto výzvy v lehote na predkladanie ponúk podľa bodu 4.2 tejto výzvy.

1. **MIESTO, LEHOTA A SPÔSOB PREDKLADANIA PONUKY, LEHOTA VIAZANOSTI PONUKY**
   1. Ponuky je potrebné doručiť na adresu:

**Poliklinika Tehelná, a.s.**

Tehelná 26

831 03 Bratislava

Označenie obálky: „SÚŤAŽ – NEOTVÁRAŤ“

Označenie heslom súťaže: „POLIKLINIKA TEHELNÁ – PREDAJ BUDOVY A POZEMKOV“.

* 1. Ponuky sa predkladajú v lehote na predkladanie ponúk. Lehota na predkladanie ponúk je stanovená do **20.09.2022 do 10:00 hod.** SEČ, pričom za včas doručenú ponuku sa považuje ponuka doručená najneskôr do 20.09.2022 do 10:00 hod. SEČ.
  2. Uchádzač je svojou ponukou viazaný do 31.03.2023.

1. **OBHLIADKA**
   1. Záujemcom sa odporúča vykonať obhliadku predmetu kúpy, aby získali všetky informácie, ktoré budú potrebovať na predloženie ponuky.
   2. Termín obhliadky je potrebné si dohodnúť vopred s Mgr. Katarínou Hermanovou na emailovej adrese [poliklinikatehelna@gmail.com](mailto:poliklinikatehelna@gmail.com) alebo na telefónnom čísle: 0908 724 526.
   3. Obhliadku je možné vykonať v dňoch:

12.07.2022 v čase od 09:00 hod. do 13:00 hod.

19.07.2022 v čase od 09:00 hod. do 13:00 hod.

26.07.2022 v čase od 09:00 hod. do 13:00 hod.

02.08.2022 v čase od 09:00 hod. do 13:00 hod.

09.08.2022 v čase od 09:00 hod. do 13:00 hod.

16.08.2022 v čase od 09:00 hod. do 13:00 hod.

23.08.2022 v čase od 09:00 hod. do 13:00 hod.

30.08.2022 v čase od 09:00 hod. do 13:00 hod.

06.09.2022 v čase od 09:00 hod. do 13:00 hod.

13.09.2022 v čase od 09:00 hod. do 13:00 hod.

* 1. Výdavky spojené s obhliadkou znáša v plnej miere záujemca.
  2. Ohliadky sa môže zúčastniť iba záujemca, ktorý preukáže splnenie podmienok podľa Prílohy č. 3 Pravidlá prístupu k dátam týkajúcich sa predaja budovy polikliniky na Tehelnej ulici s príslušenstvom a pozemkami tejto Výzvy.

1. **OTVÁRANIE PONÚK**
   1. Všetky ponuky predložené v lehote na predkladanie ponúk sa otvoria naraz, po uplynutí lehoty na predkladanie ponúk. Otváranie ponúk bude neverejné za účasti členov komisie na vyhodnocovanie ponúk a za účasti notára.
   2. Do procesu vyhodnocovania ponúk budú zaradené tie ponuky, ktoré:
      1. obsahujú náležitosti uvedené v bode 3 tejto výzvy,
      2. zodpovedajú požiadavkám a podmienkam uvedeným v tejto výzve.
   3. Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v tejto výzve a neobsahuje také skutočnosti, ktoré sú v rozpore so všeobecne záväznými právnymi predpismi. Ponuky uchádzačov, ktoré nebudú spĺňať podmienky podľa tejto výzvy budú zo súťaže vylúčené.
   4. V prípade nesplnenia podmienok uvedených v tejto výzve bude o vylúčení uchádzača rozhodovať vyhlasovateľ. Vyhlasovateľ bezodkladne upovedomí všetkých uchádzačov, ktorí nebudú spĺňať podmienky podľa tejto výzvy o ich vylúčení.
   5. Všetky ponuky uchádzačov, ktoré budú spĺňať podmienky podľa tejto výzvy, budú zaradené do elektronickej aukcie (ďalej len „**eAukcia“)**, o čom bude uchádzač informovaný zaslaním pozvánky do eAukcie na kontaktnú emailovú adresu uchádzača, ktorú uchádzač uvedie v Prílohe č. 2 tejto výzvy.
2. **KRITÉRIUM PRE VYHODNOCOVANIE PONÚK**
   1. Kritériom na vyhodnocovanie ponúk bude **Kúpna cena v Eur s DPH** po **eAukcii**.
   2. Vyhlasovateľ zostaví poradie ponúk – vyhodnotenie formou eAukcie podľa kritéria uvedeného v bode 7.1 a vyberie víťaznú ponuku.
   3. Úspešným uchádzačom bude ten, ktorého ponuka sa po eAukcii umiestni na prvom mieste v poradí, tzn. ten, ktorý v eAukcii predloží najvyššiu Kúpnu cenu v Eur s DPH.
   4. Vyhlasovateľ uchádzačov upovedomí o realizovaní eAukcie pozvánkou, v súlade s bodom 6.5 tejto výzvy.
   5. Vyhlasovateľ uchádzačom oznámi výsledok súťaže prostredníctvom protokolu z eAukcie, ktorý je automaticky generovaný po súťažnom kole. Tento protokol si uchádzač v prípade záujmu môže stiahnuť, resp. vytlačiť ihneď po skončení eAukcie.
   6. eAukcia sa uskutoční prostredníctvom eAukčného systému PROebiz.
3. **ZLOŽENIE ZÁBEZPEKY**
   1. Vyhlasovateľ súťaže vyžaduje od uchádzačov, ktorí predložia ponuku v súťaži, aby zložili finančnú zábezpeku ponuky vo výške **500.000** **Eur** (slovom: päťstotisíc Eur).
   2. Finančné prostriedky musia byť zložené v uvedenej čiastke na bankový účet vyhlasovateľa súťaže vedený v :

Bankové spojenie: VÚB, a.s.

Číslo účtu : 140630012/0200

IBAN: SK89 0200 0000 0001 4063 0012

BIC kód: SUBASKBX

V poznámke uviesť: **PREDAJ\_POLIKLINIKA TEHELNA\_IČO** *(bez medzier)* v prípade, že je uchádzačom právnická osoba, alebo

**PREDAJ\_POLIKLINIKA TEHELNA\_Dátum narodenia** (vo formáte: *PREDAJ\_POLIKLINIKA TEHELNA\_DD\_MM\_RRRR*) v prípade, že je uchádzačom fyzická osoba.

* 1. Finančná zábezpeka zložená uchádzačom musí byť pripísaná na účet vyhlasovateľa súťaže najneskôr v termíne uplynutia lehoty na predkladanie ponúk, inak bude uchádzač zo súťaže vylúčený.
  2. Súčasťou ponuky uchádzača musí byť výpis z bankového účtu, ktorým uchádzač preukáže, že v prospech účtu vyhlasovateľa súťaže boli poukázané finančné prostriedky vo výške zodpovedajúcej výške zábezpeky.
  3. Zloženú finančnú zábezpeku zašle vyhlasovateľ súťaže všetkým neúspešným uchádzačom naspäť do 10 pracovných dní od vyhodnotenia súťaže.
  4. V prípade zrušenia súťaže vyhlasovateľom, vyhlasovateľ vráti uchádzačom zábezpeku bezodkladne.
  5. Víťaznému uchádzačovi vyhlasovateľ vráti zábezpeku bezodkladne po odovzdaní a prevzatí nehnuteľnosti, ktoré bude potvrdené podpisom Protokolu v súlade s bodom 4.2 Kúpnej zmluvy.
  6. Ak uchádzač odstúpi od svojej ponuky v lehote viazanosti ponúk, zábezpeka prepadne v prospech vyhlasovateľa súťaže.

1. **ĎALŠIE PODMIENKY VYHLASOVATEĽA**
   1. Vyhlasovateľ nebude akceptovať ponuky obdržané po uplynutí stanoveného termínu na predkladanie ponúk.
   2. Vyhlasovateľ zakazuje meniť formuláciu jednotlivých bodov v kúpnej zmluve.
   3. Vyhlasovateľ si vyhradzuje právo zmeniť podmienky súťaže uvedené v tejto výzve, súťaž zrušiť alebo nevybrať žiadnu z predložených ponúk, pričom o zmene alebo zrušení súťaže bude bezodkladne informovať všetkých uchádzačov, ktorí sa prihlásili do súťaže, resp. ktorí predložili ponuku do súťaže, v závislosti od toho, kedy dôjde k zmene. Všetky zmeny, týkajúce sa tejto súťaže budú bezodkladne zverejnené Vyhlasovateľom na webovej adrese: <http://www.poliklinikatehelna.sk>
   4. Uchádzač zaslaním ponuky súhlasí so všetkými podmienkami vyhlasovateľa uvedenými v tejto výzve.
   5. Uchádzač nemá právo si uplatniť u vyhlasovateľa akékoľvek náklady, ktoré mu vznikli v súvislosti so zrušením súťaže, zmenou podmienok súťaže uvedených v tejto výzve alebo v závislosti s akýmkoľvek rozhodnutím vyhlasovateľa.
   6. Uchádzači nemajú nárok na náhradu nákladov spojených s účasťou v súťaži.
   7. Uchádzač – fyzická osoba poskytne Vyhlasovateľovi súhlas dotknutej osoby so spracovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, ktorého obsah je uvedený v Prílohe č. 5 tejto výzvy.
   8. Víťazný uchádzač musí byť ku dňu uzavretia kúpnej zmluvy zapísaný v registri partnerov verejného sektora vedeného podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
   9. Víťazný uchádzač je povinný poskytnúť vyhlasovateľovi riadnu súčinnosť potrebnú na uzavretie kúpnej zmluvy do **15 pracovných dní** od vyzvania vyhlasovateľa na poskytnutie súčinnosti. V prípade, ak víťazný uchádzač neposkytne vyhlasovateľovi riadnu súčinnosť potrebnú na uzavretie kúpnej zmluvy podľa prvej vety, zábezpeka v zmysle bodu 7 tejto výzvy prepadne v prospech vyhlasovateľa súťaže.

prílohy

Príloha 1 Opis predmetu súťaže

1. **PREDMET SÚŤAŽE**

Predmetom súťaže je uzatvorenie kúpnej zmluvy na predaj budovy polikliniky na Tehelnej ulici s príslušenstvom a pozemkami (ďalej len „nehnuteľnosť“ alebo „nehnuteľnosti“).

Nehnuteľnosti sa nachádzajú v zastavanom území mesta Bratislava, mestská časť Nové Mesto, sú situované na rovinatom teréne v zmiešanej zástavbe obytných budov a objektov občianskej vybavenosti. Nehnuteľnosť je prístupná z Tehelnej ulice, v tesnej blízkosti prostriedkov hromadnej dopravy, s dobrou úpravou ciest a vzdialenosť autom do centra mesta je do 10 min.

Infraštruktúra je v tejto oblasti veľmi dobrá s možnosťou napojenia na všetky inžinierske siete. V tesnej blízkosti hodnoteného objektu sa nenachádza žiadna významná prírodná lokalita.

V lokalite je vybudovaná kompletná občianska vybavenosť v I. kategórii (úrady, školy, zdravotné strediská, obchody a kultúrne zariadenia). Skladba obyvateľstva v lokalite je priemerná, bez konfliktných skupín. Dopyt po porovnateľných nehnuteľnostiach hodnoteného typu v lokalite je v rovnováhe s ponukou.



Nehnuteľnosť je využívaná v súlade s projektovým účelom - ako zdravotné zariadenie. Iné využitie hodnotenej stavby v jej súčasnom stavebno-technickom stave je veľmi nepravdepodobné.

Na hodnotenej nehnuteľnosti nie sú evidované ani neboli zistené riziká s využívaním resp. závady viaznuce na nehnuteľnosti. V LV č. 2137 sú evidované vecné bremená – právo prechodu a prejazdu, právo zriadenia a uloženia vybraných sietí.

1. **IDENTIFIKÁCIA NEHNUTEĽNOSTI**

|  |
| --- |
| **Stavby** |
| Budova-Poliklinika hlavná stavba, súp.č.3120, parc.č.11603/2 |
| Trafostanica, regulačná stanica plynu, bez súp.č., parc.č.11603/2 a 11603/3 |
| Parkovisko s príslušenstvom a terasou, bez súp.č., parc.č.11603/2 |
| Prejazd, bez súp.č., parc.č.11603/20 |
| Oplotenie od Priečnej ul. |
| Vonkajší vodovod vnútroareálový DN 100 |
| Vodomerná šachta |
| Vonkajšia kanalizačná prípojka DN 300 |
| Vonkajšia kanalizačná prípojka DN 400 |
| Revízne kanalizačné šachty |
| VTL plynovod |
| NTL plynovod |
| Elektrická prípojka VN, pôvodná |
| Elektrická prípojka VN, nová |
| Elektrická prípojka NN |
| Spevnené plochy |
| **Pozemky** |
| Pozemky evidované v LV č.2137 - parc. č. 11603/1 (1 317 m2) |
| Pozemky evidované v LV č.2137 - parc. č. 11603/2 (5 517 m2) |
| Pozemky evidované v LV č.2137 - parc. č. 11603/3 (120 m2) |
| Pozemky evidované v LV č.2137 - parc. č. 11603/18 (235 m2) |
| Pozemky evidované v LV č.2137 - parc. č. 11603/20 (545 m2) |
| Pozemky evidované v LV č.2137 - parc. č. 11603/21 (317 m2) |
| Pozemky evidované v LV č.2137 - parc. č. 11603/22 (259 m2) |
| Pozemky evidované v LV č.2137 - parc. č. 11603/23 (566 m2) |
| Pozemky evidované v LV č.2137 - parc. č. 11603/24 (2 994 m2) |
| Pozemky evidované v LV č.2137 - parc. č. 11603/25 (53 m2) |
| Pozemky evidované v LV č.2137 - parc. č. 11603/26 (116 m2) |

Podrobný opis predmetu kúpy je definovaný v Znaleckom posudku č.24/2022 vo veci Stanovenia všeobecnej hodnoty súboru nehnuteľností Budovy polikliniky na Tehelnej 26, Bratislava, s.č. 3120 s príslušenstvom a pozemky evidované v LV č. 2137, kat. úz. Nové Mesto, Bratislava – m.č. Nové Mesto, vo vlastníctve Poliklinika Tehelná, akciová spoločnosť, Tehelná 26, 831 03 Bratislava, za účelom zamýšľaného prevodu zo dňa 04.04.2022.

Predmetný znalecký posudok bude poskytnutý záujemcom po splnení podmienok podľa Prílohy č. 3 Pravidlá prístupu k dátam týkajúcich sa predaja budovy polikliniky na Tehelnej ulici s príslušenstvom a pozemkami tejto Výzvy.

Záujemcom po splnení podmienok podľa Prílohy č. 3 Pravidlá prístupu k dátam týkajúcich sa predaja budovy polikliniky na Tehelnej ulici s príslušenstvom a pozemkami tejto Výzvy, budú poskytnuté ďalšie podklady:

* Zoznam nájomných zmlúv na nehnuteľnosť
* Zoznam ostatných zmlúv súvisiacich s nehnuteľnosťou
* Zoznam súdnych sporov a exekučných konaní

**Príloha 2 PONUKA**

**Ponuka**

1. **Vyhlasovateľ súťaže**

**Poliklinika Tehelná, a.s.**

Tehelná 26, 831 03 Bratislava – mestská časť Nové Mesto

Zapísaný v Obchodnom registri Okresného súdu Bratislava I, Oddiel: Sa, Vložka číslo: 3494/B

IČO: 35 914 416

1. **Uchádzač**

Meno a priezvisko/Obchodné meno:

Trvalé bydlisko/Sídlo:

Dátum narodenia/IČO:

E-mail:

Telefón:

1. **Návrh kúpnej ceny v Eur s DPH**

|  |  |
| --- | --- |
| **Návrh kúpnej ceny v Eur s DPH** |  |

|  |  |
| --- | --- |
| V ........................., dňa ............... | .............................................................  Meno a podpis oprávnenej osoby uchádzača |

**Prílohy v zmysle bodu 3.1 Výzvy:**

* **Platný doklad preukazujúci totožnosť, resp. právnu subjektivitu záujemcu,**
* **Výpis z bankového účtu preukazujúci úhradu finančnej zábezpeky,**
* **Potvrdenie peňažného ústavu o vinkulácii finančných prostriedkov,**
* **Súhlas so spracovaním osobných údajov.**

**Príloha 3 - Pravidlá prístupu k dátam týkajúcich sa predaja budovy poklikliky na tehelnej ulici s príslušenstvom a pozemkami**

**1. Úvod**

(a) Tieto pravidlá (ďalej ako „**Pravidlá**“) upravujú prístup a využitie dát, týkajúcich sa **Predaja** **budovy polikliniky na Tehelnej ulici s príslušenstvom a pozemkami** (ďalej len„**Dáta**“)Záujemcami pri vykonávaní predinvestičnej previerky / due diligence pri Predaji (ďalej ako „**Predaj**“).

(b) Záujemca je fyzická alebo právnická osoba, ktorá požiada kontaktnú osobu Vyhlasovateľa o prístup k Dátam a predloží doklad o zložení manipulačného poplatku vo výške 500 Eur (slovom: päťsto Eur) v prospech účtu Vyhlasovateľa súťaže.

Finančné prostriedky musia byť zložené v uvedenej čiastke na bankový účet Vyhlasovateľa súťaže vedený v:

Bankové spojenie: VÚB, a.s.

Číslo účtu : 140630012/0200

IBAN: SK89 0200 0000 0001 4063 0012

BIC kód: SUBASKBX

V poznámke uviesť: **PREDAJ\_POLIKLINIKA TEHELNA\_IČO** *(bez medzier)* v prípade, že je uchádzačom právnická osoba, alebo

**PREDAJ\_POLIKLINIKA TEHELNA\_Dátum narodenia** (vo formáte: *PREDAJ\_POLIKLINIKA TEHELNA\_DD\_MM\_RRRR*) v prípade, že je uchádzačom fyzická osoba.

(c) Dáta budú Záujemcom poskytnuté na základe a za podmienok dojednaných v Dohode o mlčanlivosti (ďalej ako „**NDA**“), ktorá tvorí Prílohu 3A týchto Pravidiel uzavretej medzi každým Záujemcom a Vyhlasovateľom a na základe a v súlade s týmito Pravidlami. Vyhlasovateľ poskytne Záujemcom prístup k Dátam v termíne dohodnutom s kontaktnou osobou Vyhlasovateľa. Termíny budú poskytnuté v období od 12.07.2022, 19.07.2022, 26.07.2022, 02.08.2022, 09.08.2022, 16.08.2022, 23.08.2022, 30.08.2022, 06.09.2022, 13.09.2022 v čase od 9:00 hod. do 13:00 hod.

(d) Dáta obsahujúce dôverné informácie v zmysle ustanovenia § 271 zákona č. 513/1991 Zb. Obchodný zákonník, v znení neskorších predpisov (ďalej ako „**Obchodný zákonník**“) sa spravujú týmito Pravidlami a príslušnou NDA a môžu byť použité len v súlade s ich podmienkami a požiadavkami.

(e) Poskytnutím Dát Záujemcom nedochádza k uzavretiu žiadnej dohody. Účasťou na predinvestičnej previerke / due diligence nevzniká žiadna zmluva ani zmluva o budúcej zmluve a Záujemci nenadobúdajú žiadne práva. Za žiadnych okolností nemá Záujemca právo na náhradu nákladov a/alebo výdavkov spojených s účasťou na predinvestičnej previerke / due diligence.

(f) Dáta poskytuje Vyhlasovateľ. Akékoľvek finančné projekcie a predpokladané indikátory obsiahnuté v Dátach alebo inak poskytnuté Záujemcom v rámci Projektu boli pripravené Vyhlasovateľom alebo inými entitami k určitému dátumu v minulosti a tieto Dáta obsahujú subjektívne posúdenia a analýzy, ktoré môžu byť nepresné, neaktuálne alebo nesprávne. Vyhlasovateľ ani jeho poradcovia neposkytujú žiadne garancie či uistenia vo vzťahu k týmto projekciám vytvoreným Vyhlasovateľom alebo inými entitami a nezaväzuje sa aktualizovať žiadne z uvedených projekcií alebo predpokladov. Dáta reflektujú stav k 04.04.2022.

(g) Vyhlasovateľ alebo jeho poradcovia neprehlasujú ani negarantujú, že informácie obsiahnuté v Dátach alebo inak poskytnuté sú úplné a správne. Umožnenie prístupu k týmto informáciám nemôže byť považované ako poskytnutie garancie či prehlásenia.

(h) Ktorémukoľvek zamestnancovi, odbornému poradcovi alebo zástupcovi Záujemcu (ďalej ako „**oprávnený užívateľ**”) bude okamžite odopreté užívanie Dát a ďalší prístup bude odmietnutý takej osobe, ktorá nedodrží tieto Pravidlá.

(i) Záujemci berú na vedomie a súhlasia s tým, že Vyhlasovateľ môže meniť tieto Pravidlá kedykoľvek bez predchádzajúceho oznámenia.

(j) Proces predinvestičnej previerky / due diligence môže byť kedykoľvek ukončený z akéhokoľvek dôvodu či bez uvedenia dôvodu.

**2. Oprávnení užívatelia**

(a) Pred sprístupnením Dát Záujemcom sú Záujemcovia povinní podpísať a Vyhlasovateľovi predložiť potvrdenie, ktorého formulár tvorí prílohu č. 3B týchto Pravidiel (ďalej ako „**Potvrdenie**”). Potvrdenie má obsahovať zoznam oprávnených užívateľov Dát v rozsahu meno a priezvisko.

(b) Vyhlasovateľ si vyhradzuje právo vzniesť námietku voči akejkoľvek osobe uvedenej v zozname oprávnených užívateľov, ktorú je povinný odôvodniť. Akémukoľvek neoprávnenému užívateľovi, voči ktorému bude odôvodnená námietka vznesená, je Vyhlasovateľ oprávnený zamedziť prístup k dátam. Uvedenú skutočnosť Vyhlasovateľ oznámi Záujemcovi.

(c) Postupy popísané v bodoch (a) a (b) vyššie sa vzťahujú aj na akékoľvek osoby, ktoré budú doplnené do zoznamu oprávnených užívateľov.

(d) Pred sprístupnením Dát bude každý oprávnený užívateľ povinný kontaktnej osobe Vyhlasovateľa predložiť:

* **občiansky preukaz,** v prípade, že sa zúčastní štatutár Záujemcu, vyhlasovateľ požaduje predloženie **občianskeho preukazu** za účelom overenia totožnosti štatutára. V prípade, že sa zúčastní osoba Záujemcu, ktorá nie je štatutárom Záujemcu, Vyhlasovateľ požaduje predloženie **splnomocnenia** s úradne osvedčenou pravosťou podpisu štatutárneho orgánu Záujemcu a predloženie občianskeho preukazu splnomocnenej osoby, za účelom overenia jej totožnosti,
* **doklad o zložení manipulačného poplatku** vo výške 500 Eur v prospech účtu Vyhlasovateľa súťaže,
* podpísanú **Dohodu o mlčanlivosti (NDA)** v zmysle Prílohy 3A týchto Pravidiel,
* podpísané **Potvrdenie** v zmysle Prílohy 3B týchto Pravidiel,
* podpísané **Vyhlásenie o mlčanlivosti**, v zmysle Prílohy 3C týchto Pravidiel.

**3. Žiadosť o sprístupnenie ďalších informácií**

(a) V prípade ak Záujemca požiada o sprístupnenie dodatočných informácií je povinný tak urobiť prostredníctvom elektronickej komunikácie na nasledovnej adrese:

[poliklinikatehelna@gmail.com](mailto:poliklinikatehelna@gmail.com)

Vyhlasovateľ si vyhradzuje právo odmietnuť akúkoľvek žiadosť o sprístupnenie dodatočných informácií.

(b) Dodatočné informácie, ktoré môžu byť poskytnuté Vyhlasovateľom budú k dispozícii oddelene od iných dokumentov a každý Záujemca bude mať rovnaké možnosti oboznámiť sa s týmito dodatočnými informáciami a to najneskôr v lehote 14 dní pred lehotou na predkladanie ponúk.

## **Príloha 3A k pravidlám predinvestičnej previerky / due diligence**

**DOHODA O MLČANLIVOSTI**

**(„Dohoda”)**

1. Poliklinika Tehelná, a.s.

(„**Vyhlasovateľ**”)

1. [●]  
   sídlom : [●]

(„**Záujemca**”)

KEĎŽE:

1. Vyhlasovateľ poskytol Záujemcovi určité informácie výlučne za účelom účasti pri **Predaji budovy polikliniky na Tehelnej ulici s príslušenstvom a pozemkami** (ďalej ako „Predaj“)
2. Vyhlasovateľ súhlasil so sprístupnením informácií vzťahujúcich sa na Vyhlasovateľa a Predaj Záujemcovi.
3. Záujemca sa z dôvodu rozhodnutia Vyhlasovateľa poskytnúť Záujemcovi informácie zaväzuje udržiavať o týchto informáciách mlčanlivosť za podmienok špecifikovaných v tejto Dohode.
4. **DEFINÍCIE A VÝKLAD**

Pre účely tejto Dohody (ak v tejto Dohode nie je uvedené inak):

**„Ďalší recipient”** znamená akúkoľvek osobu, ktorá je riaditeľom, funkcionárom, členom, potenciálnym poskytovateľom dlhového financovania alebo zamestnancom či poradcom alebo konzultantom Záujemcu alebo akýmkoľvek iným členom Záujemcovej skupiny.

**„Dôverná informácia”** znamená akúkoľvek informáciu o Vyhlasovateľovi  sprístupnenú Vyhlasovateľom v rámci procesu predinvestičnej previerky / due diligence v súvislosti s Predajom, spolu so všetkými analýzami, kompiláciami, štúdiami a inými dátami a materiálmi pripravenými Vyhlasovateľom a ktorá obsahuje, zahŕňa alebo je vytvorená z takejto informácie. Za dôvernú sa však nepovažuje informácia, ktorá: (a) je alebo sa stala všeobecne známou verejnosti inak ako v dôsledku jej zverejnenia Záujemcom alebo ďalším recipientom v rozpore s touto Dohodou, (b) bola dostupná Záujemcovi alebo ktorémukoľvek členovi jeho Skupiny a nebola považovaná za dôvernú v čase pred jej poskytnutím Vyhlasovateľom, (c) bude sprístupnená v súlade s kogentnými ustanoveniami právnych predpisov alebo právoplatného a vykonateľného rozsudku, príkazu alebo požiadavky súdu alebo iného oprávneného verejnoprávneho subjektu, ktorá k sprístupneniu zaväzuje zmluvnú stranu, pričom o tejto skutočnosti bude dotknutá zmluvná strana informovať druhú zmluvnú stranu, a to bez zbytočného odkladu pred sprístupnením, alebo ak je to objektívne nemožné bez zbytočného odkladu po sprístupnení.

**„Skupina”** znamená, vo vzťahu k akejkoľvek určitej osobe túto osobu a všetky spoločnosti alebo entity ktoré sú materskými alebo dcérskymi spoločnosťami alebo entity pod jej priamym alebo nepriamym vplyvom.

1. **TRVANIE**

Táto Dohoda nadobúda platnosť a účinnosť dňom jej uzavretia Vyhlasovateľom a Záujemcom. Povinnosť zachovávať Dôverné informácie je časovo neobmedzená.

1. **POUŽITIE DÔVERNÝCH INFORMÁCIÍ**

Záujemca sa zaväzuje

* 1. Udržiavať v tajnosti Dôverné informácie, najmä nesprístupňovať Dôverné informácie tretím osobám, nevytvárať žiadne kópie informácií, či inak informácie reprodukovať či sprístupňovať s výnimkou Ďalších recipientov, ktorí tieto informácie musia poznať za účelom posúdenia, zhodnotenia či poradenstva alebo realizáciu Predaja;
  2. Informovať Vyhlasovateľa v najkratšom možnom čase o porušení povinností zachovávať mlčanlivosť o Dôverných informáciách podľa tejto Dohody;
  3. Používať Dôverné informácie výlučne takým spôsobom aby Záujemcovi umožnili posúdiť a vyhodnotiť Predaj;
  4. Nevyužiť dôverné informácie pre svoje komerčné účely alebo vo svoj vlastný prospech ani v prospech akejkoľvek tretej osoby; a
  5. Zabezpečiť aby každý z Ďalších recipientov dodržiaval povinnosti zachovania mlčanlivosti v zmysle tejto Dohody. Záujemca súhlasí s tým, že nedodržanie podmienok dojednaných v tejto Dohode ďalším recipientom bude považované za porušenie tejto Dohody Záujemcom.
  6. Zmluvné strany sa dohodli, že v prípade, ak Záujemca poruší svoju povinnosť udržiavať v tajnosti Dôverné informácie v súlade s podmienkami tejto Dohody, je Vyhlasovateľ oprávnený uplatniť voči Záujemcovi zmluvnú pokutu vo výške 10.000,00 Eur (slovom: desaťtisíc Eur). Zmluvná pokuta je splatná v lehote sedem (7) dní od doručenia oznámenia Vyhlasovateľa o uplatnení zmluvnej pokuty Záujemcovi.
  7. Vyhlasovateľ je oprávnený uplatniť voči Záujemcovi zmluvnú pokutu podľa bodu 3.6 tejto Dohody aj opakovane, za každé jednotlivé porušenie povinnosti udržiavať Dôverné informácie v tajnosti.
  8. Nárok Vyhlasovateľa na náhradu škody, spôsobenej mu porušením povinnosti Záujemcu udržiavať Dôverné informácie v tajnosti, nie je uplatnením zmluvnej pokuty podľa bodu 3.6 tejto Dohody dotknutý.

1. **VYLÚČENIE ZÁRUK, ZÁVÄZKOV ALEBO POSTIHOV**
   1. Záujemca berie na vedomie a súhlasí s tým, že ani Vyhlasovateľ, ani jeho zástupcovia či poradcovia nepreberajú zodpovednosť za obsah Dôverných informácií a nedávajú prehlásenia či záruky vo vzťahu k pravdivosti, presnosti či úplnosti akejkoľvek Dôvernej informácie a že takáto osoba nebude zodpovedať Záujemcovi vo vzťahu k žiadnej Dôvernej informácii alebo jej použitiu a Vyhlasovateľ nie je povinný aktualizovať žiadne Dôverné informácie okrem prípadu ak nie je uvedené inak vo finálnej zmluvnej dokumentácii Predaja.
   2. Vyhlasovateľ berie na vedomie a Záujemca súhlasí s tým, že žiadne z ustanovení tejto Dohody ani existencia diskusií či rokovaní medzi Vyhlasovateľom, členom jeho Skupiny, ich poradcami alebo zástupcami a Záujemcom, členom Skupiny Záujemcu, ich poradcami či zástupcami nezakladá Vyhlasovateľovi žiadnu povinnosť participovať na plnení alebo záväzku alebo transakcii, a tiež nebudú základom pre žiadnu dohodu okrem prípadu ak je to výslovne uvedené vo finálnej verzii písomnej dohody (ak a keď bude takáto dohoda podpísaná).
2. **POVOLENÉ SPRÍSTUPNENIE**
   1. Bez toho, aby tým bolo dotknuté vyššie uvedené, Záujemca a akýkoľvek Ďalší recipient sú oprávnení sprístupniť akékoľvek informácie, ak to vyžaduje zákon, akýkoľvek príkaz príslušného súdu, alebo príkaz akéhokoľvek administratívneho orgánu, ktorý je zo zákona oprávnený takéto informácie požadovať, a to za predpokladu, že (okrem prípadu, ak je oznámenie druhej strane zakázané zákonom) Záujemca písomne oznámi Vyhlasovateľovi takéto sprístupnenie bez zbytočného odkladu a za predpokladu, že oznámenie o sprístupnení bolo vykonané v súlade s týmto ustanovením a Záujemca prejedná a zohľadní požiadavky Vyhlasovateľa vo vzťahu k rozsahu takéhoto sprístupnenia.
3. **VŠEOBECNÉ DOJEDNANIA**
   1. Táto Dohoda môže byť vyhotovená v akomkoľvek počte vyhotovení, pričom každé z nich bude po jeho vyhotovení a odovzdaní považované za originál Dohody.
   2. Akékoľvek oznámenia či iná komunikácia na základe tejto Dohody sa uskutoční v písomnej podobe pri využití adries uvedených v úvode tejto Dohody.
   3. Táto Dohoda a všetky záležitosti (vrátane no nie výlučne akýchkoľvek zmluvných či mimozmluvných povinností) vyplývajúce z Dohody či súvisiace s Dohodou sa budú spravovať a vykladať v súlade so Slovenským právom a každá zo strán neodvolateľne akceptuje voľbu výlučnej právomoci súdov Slovenskej republiky.

V \_\_\_\_\_\_\_\_ dňa \_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vyhlasovateľ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno: funkcia:

V \_\_\_\_\_\_\_\_ dňa \_\_\_\_\_\_\_\_

**Záujemca**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
meno: funkcia:

## **Príloha 3B k pravidlám predinvestičnej previerky / due diligence**

**POTVRDENIE**

(Hlavičkový papier Záujemcu)

**Potvrdenie**

S odkazom na poskytnutie prístupu k Dátam zástupcom našej spoločnosti [názov], (ďalej ako “Spoločnosť”)

(a) Týmto potvrdzujeme, že všetci zamestnanci, odborní poradcovia alebo naši zástupcovia uvedení v priloženom zozname (ďalej len „zástupcovia”) prečítali a porozumeli pravidlám a podmienkam Dohody o mlčanlivosti. Zaväzujeme sa dodržiavať a zabezpečovať dodržiavanie ustanovení Pravidiel a Dohody o mlčanlivosti všetkými našimi zástupcami a zúčastnenými stranami na predinvestičnej previerke / due diligence Predaja,

(b) Prílohou tohto potvrdenia je zoznam mien, priezvisk a funkcií zástupcov, ktorí majú záujem o udelenie prístupu k Dátam a za ktorých konanie či nekonanie preberáme zodpovednosť.

Dátum: ................................

Podpis: ...................................

....................................................................

Obchodné meno a adresa Záujemcu

Meno a priezvisko osoby/osôb podpisujúcich toto Vyhlásenie v mene Záujemcu

**ZOZNAM**

Nižšie predkladáme zoznam všetkých osôb za spoločnosť [*obchodné meno*] s adresou sídla [\_\_\_], IČO: [\_\_\_\_\_\_\_\_\_\_] vrátane finančných, organizačných, právnych a iných poradcov, ktorý budú mať prístup k dôverným informáciám (ako sú definované v Dohode o mlčanlivosti) k dátumu vyhotovenia tohto zoznamu:

|  |  |  |
| --- | --- | --- |
| Meno a priezvisko | Spoločnosť | Dátum narodenia |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Budeme Vás včas písomne informovať o všetkých zmenách v tomto zozname.

Týmto potvrdzujeme, že všetky osoby uvedené v tomto zozname súhlasili s poskytnutím ich údajov Vyhlasovateľovi na dobu do podpisu zmluvy s úspešným uchádzačom, resp. na dobu do zrušenia súťaže odo dňa odovzdania tohto zoznamu Vyhlasovateľovi. V prípade, ak dôjde k rozšíreniu zoznamu osôb zabezpečíme udelenie súhlasu týmito novo doplnenými osobami. Súhlasy s poskytnutím údajov predložíme Vyhlasovateľovi kedykoľvek na jeho požiadanie.

V \_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[*Obchodné meno*]

Meno a priezvisko: [\_\_\_\_]

Pozícia: [\_\_\_\_]

## **Príloha 3C k pravidlám predinvestičnej previerky / due diligence**

**VYHLÁSENIE O MLČANLIVOSTI**

**[*Obchodné meno* (“Spoločnosť“)**

**Vyhlásenie o mlčanlivosti**

Za účelom splnenia podmienok pre udelenie prístupu k Dátam, ktoré sú predmetom obchodného tajomstva a/alebo sa považujú za dôverné v zmysle ustanovenia § 271 zákona č. 513/1991 Zb., Obchodný zákonník v znení neskorších predpisov (ďalej ako Obchodný zákonník”) dolu podpísaný, [*meno a priezvisko osoby*], za spoločnosť [*obchodné meno*]

(a) týmto potvrdzujem, že som si prečítal a porozumel ustanoveniam Dohody o mlčanlivosti uzavretej medzi Vyhlasovateľom a Záujemcom. Zároveň čestne vyhlasujem, že som si vedomý všetkých povinností vo vzťahu k zachovávaniu dôverného charakteru informácií obsiahnutých v Dohode o mlčanlivosti a že tieto povinnosti splním.

(b) Týmto potvrdzujem, že som si Pravidlá prečítal a týmto porozumel a zaväzujem sa tieto Pravidlá dodržiavať.

(c) Som si vedomý toho, že Dáta sú predmetom obchodného tajomstva a/alebo sa považujú za dôverné v zmysle ustanovenia § 271 Obchodného zákonníka a týmto sa zaväzujem zdržať sa sprístupnenia Dát tretej strane či použitia Dát na iný ako určený účel.

*V ............……*

*....................................................................................................*

*Meno a Priezvisko / Podpis*

*...................................................................................................*

*Názov spoločnosti, Adresa sídla*

**Príloha 4 Kúpna zmluva**

**Kúpna zmluva pre Fyzickú osobu (samostatný dokument)**

**kúpna zmluva pre právnickú osobu (samostatný dokument)**

**Príloha 5 súhlas so spracovaním osobných údajov**

**SÚHLAS DOTKNUTEJ OSOBY**

**SO SPRACOVANÍM OSOBNÝCH ÚDAJOV**

**Meno a priezvisko, titul:** ..................................................................................

**Adresa trvalého pobytu:** ..................................................................................

(ďalej len „**dotknutá osoba**“)

ako predkladateľ ponuky na základe Výzvy na predloženie ponuky vo verejnej súťaži realizovanej formou ponukového konania v kombinácii s následnou elektronickou aukciou s názvom **„Predaj budovy polikliniky na Tehelnej ulici s príslušenstvom a pozemkami“** (ďalej len „**Súťaž**“)vyhlásenej spoločnosťou **Poliklinika Tehelná a.s.,** so sídlom Tehelná 26, 831 03 Bratislava – mestská časť Nové Mesto, IČO: 35 914 416 (ďalej len „**Vyhlasovateľ**“), týmto ako dotknutá osoba, v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „**Zákon**“),

***dávam svoj súhlas***

Vyhlasovateľovi Súťaže na spracovanie mojich osobných údajov:

* v rozsahu – meno a priezvisko, titul, adresa trvalého pobytu, dátum narodenia, rodné číslo, číslo občianskeho preukazu (OP) / číslo pasu, snímok tváre na OP / pase, telefónne číslo, emailová adresa / číslo bankového účtu;
* na účel – zaznamenávanie a uchovávanie osobných údajov pre potreby spracovania a vyhodnotenie predloženej ponuky v rámci Súťaže; vymazanie a/alebo mechanická likvidácia osobných údajov;
* na dobu – Vyhlasovateľom nevyhnutne potrebnú pre spracovanie osobných údajov v dohodnutom rozsahu a na dohodnutý účel.

Po uplynutí uvedenej doby budú osobné údaje dotknutej osoby vymazané a/alebo mechanicky zlikvidované (skartované) a nebudú ďalej spracúvané v žiadnej databáze.

Pred udelením súhlasu som bol/-a informovaný/-á o nasledujúcich skutočnostiach:

* moje osobné údaje, ktorých poskytnutie je dobrovoľné, budú uchovávané počas dohodnutej doby platnosti súhlasu a nebudú spracúvané na žiaden iný účel, než na ten, na ktorý boli získané;
* ako dotknutá osoba mám právo požadovať od Vyhlasovateľa, ako prevádzkovateľa, prístup k mojim osobným údajom, ktoré sa ma týkajú, mám právo na ich opravu, vymazanie, obmedzenie spracovania, mám právo namietať spracovaniu mojich osobných údajov, ako aj právo na prenosnosť údajov;
* v odôvodnenom prípade mám ako dotknutá osoba právo podať podnet dozornému orgánu, ktorým je Úrad na ochranu osobných údajov Slovenskej republiky, v súlade s § 100 Zákona;
* moje osobné údaje sa spracúvajú na základe súhlasu dotknutej osoby so spracúvaním osobných údajov na konkrétne určený účel, v súlade s § 13 odsek 1 písm. a) Zákona;
* beriem na vedomie, že cezhraničný prenos mojich osobných údajov do tretej krajiny sa neuskutočňuje;
* beriem na vedomie, že pri spracovaní mojich osobných údajov nedochádza k automatizovanému individuálnemu rozhodovaniu, vrátane profilovania.

Svoje právo kedykoľvek odvolať tento súhlas, a to aj pred uplynutím doby, na ktorú bol tento súhlas udelený, môžem ako dotknutá osoba uplatniť zaslaním písomnej žiadosti na adresu sídla Vyhlasovateľa.

Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním.

V \_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

*podpis dotknutej osoby*